OpenLLM-France/wikimedia huggingface dataset:
# Rhinoliparis barbulifer

Rhinoliparis barbulifer és una espècie de peix pertanyent a la família dels lipàrids.

## Descripció

* Fa 8,8 cm de llargària màxima.
* Nombre de vèrtebres: 68.
* Aleta caudal molt prima.

## Hàbitat

És un peix marí i batidemersal que viu entre 28 i 2.189 m de fondària.

## Distribució geogràfica

Es troba al Pacífic nord: el mar d'Okhotsk i des del nord de Honshu i Hokkaido fins a les illes Kurils, el sud-est de Kamtxatka, les illes del Comandant, l'est de les illes Aleutianes i el sud de Califòrnia (els Estats Units).

## Observacions

És inofensiu per als humans.

## Referències

* ↑ Gilbert C. H., 1896. The ichthyological collections of the steamer Albatross during the years 1890 and 1891. Rep. U. S. Fish Comm. v. 19 (1893). 393-476.
* ↑ Gilbert, C. H., 1896. The ichthyological collections of the steamer Albatross during the years 1890 and 1891. Rep. U. S. Fish Comm. v. 19 (1893): 393-476, Pls. 20-35.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Stein, D. L., 1978. A review of the deepwater Liparidae (Pisces) from the coast of Oregon and adjacent waters. Proc. Cal. Acad. Sci. 127:1-55.
* ↑ Kido, K., 1988. Phylogeny of the family Liparididae, with the taxonomy of the species found around Japan. Mem. Fac. Fish. Hokkaido Univ. (35)2:125-256.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Evermann, B.W. i E.L. Goldsborough, 1907. The fishes of Alaska. Bull. U.S. Bur. Fish. 26: 219-360.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Matarese, A.C., A.W. Kendall, D.M. Blood i M.V. Vinter, 1989. Laboratory guide to early life history stages of Northeast Pacific fishes. NOAA Tech. Rep. NMFS 80:1-652.
* ↑ Quast, J.C. i E.L. Hall, 1972. List of fishes of Alaska and adjacent waters with a guide to some of their literature. U.S. Dep. Commer., NOAA Tech. Rep. NMFS SSRF-658, 47 p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Takuya Jinno

Takuya Jinno (Prefectura de Saitama, 1 de juny de 1970) és un futbolista japonès.

## Selecció japonesa

Va formar part de l'equip olímpic japonès a la Copa d'Àsia de 1992.

## Referències

* worldfootball.net
# Estació de Sanllehy

Mapa Metro Línies 9 i 10 :
Sanllehy /sɑnλəˈɪ/ és una estació en construcció de la L9/L10 del metro de Barcelona. En aquesta estació del Tram 3 (Zona Universitària – la Sagrera) hi tindran parada trens de la L9 i la L10. L'estació serà de tipus pou de 76 metres de profunditat amb un diàmetre de 26 metres. Disposarà de 6 ascensors i 2 per a persones amb mobilitat reduïda (PMR), unes andanes de 108 metres projectats.
Donarà servei als barris de la Salut i Can Baró. Així com a l'Hospital Evangèlic, al CAP Sanllehy, al Camp Municipal de Futbol Nou Sardenya, al Club de Tenis La Salut i a l'escola Acis - Artur Martorell. L'accés se situarà a la plaça de Sanllehy amb el carrer de Ramiro de Maetzu i l'avinguda de Pompeu Fabra. L'estació tindrà ascensors i escales mecàniques.
La previsió inicial era obrir l'estació l'any 2007, però donats diversos contratemps es va anar endarrerint la data. El mes de juny del 2011 el Departament de Territori i Sostenibilitat de la Generalitat de Catalunya va anunciar que aquest tram, encara no construït, estava paralitzat temporalment mentre es buscava finançament, evitant al mètode alemany o peatge a l'ombra utilitzat a la resta de l'obra. La previsió actual és inaugurar-la l'any 2024, un any més tard de la posada en marxa del tram comú del túnel.
    Article principal: L9 del metro de Barcelona
Metro de Barcelona :
| Procedència/Destinació | < | > | Procedència/Destinació |
| Aeroport T1 | Muntanya | Guinardó | Hospital de Sant Pau | Can Zam |
| Pratenc | Muntanya | Guinardó | Hospital de Sant Pau | Gorg |
| Font recorregut: PDI 2009-2018. |||||

## Referències

* ↑ «L9». gencat.cat. Generalitat de Catalunya. [Consulta: 1r juny 2011].
* ↑ PDI 2009-2018, pàg. 161
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «Territori i Sostenibilitat presenta els pressupostos de 2011 amb l'objectiu de reactivar l'economia». Gencat.cat. Generalitat de Catalunya, 03-06-2011. Arxivat de l'original el 2012-01-20. [Consulta: 3 juny 2011].
* ↑ «Aturat el tram central de l'L9 fins a garantir-ne el finançament». L'Avui, 04-06-2011. [Consulta: 6 juny 2011].
* ↑ «El tram central de l'L9 de metro es prepara per a la reactivació». La Vanguardia.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Xarxa ferroviària de Catalunya
# Oberstocken

Oberstocken és un municipi del cantó de Berna (Suïssa), situat al districte de Niedersimmental.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Grottaglie

Grottaglie (tarentès Li Vurtàgghie i llatí Criptalium) és un municipi italià, situat a la regió de la Pulla i a la província de Tàrent. L'any 2006 tenia 32.746 habitants. Limita amb els municipis de Carosino, Crispiano, Fragagnano, Francavilla Fontana (BR), Martina Franca, Monteiasi, Montemesola, San Marzano di San Giuseppe, Tàrent i Villa Castelli (BR).

## Administració

Llista d'alcaldes :
| Període | Identitat | Partit |
| 2006- | Raffaele Bagnardi | Centreesquerra |
# Contragambit Blumenfeld

El contragambit Blumenfeld és una obertura d'escacs caracteritzada pels moviments 3...e6 4.Cf3 b5 dins la defensa Benoni i que es planteja després de:
    1.d4 Cf6
    2.c4 c5
    3.d5 e6
    4.Cf3 b5
o alternativament:
    1.d4 Cf6
    2.c4 e6
    3.Cf3 c5
    4.d5 b5
De fet, són possibles fins a 30 diferents ordres de jugades per arribar a aquesta posició. L'Enciclopèdia d'Obertures d'Escacs classifica el contragambit Blumenfeld sota el codi E10 (1.d4 Cf6 2.c4 e6 3.Cf3).

## Consideracions generals

Les negres sacrifiquen un peó de flanc per tal de construir un imponent centre amb peons a c5, d5 i e6. El desenvolupament natural dels alfils a b7 i d6, combinat amb la columna semioberta-f per una torre, tendeix a facilitar el joc de les negres al flanc de rei. D'altra banda, les blanques intentaran contraatacar al centre tot jugant e4 en algun moment, i també cal tenir en compte que el seu peó addicional al flanc de dama els ofereix certa iniciativa en aquella banda de l'escaquer.

## Origen

L'obertura rep el seu nom en honor del Mestre rus Benjamin Blumenfeld, i fou practicada més tard pel Campió del món Aleksandr Alekhin.
La posició d'obertura es pot assolir també a partir del gambit Benko (1.d4 Cf6 2.c4 c5 3.d5 b5 4.Cf3 e6). Entre les possibles continuacions hi ha 5.dxe6 (Kan–Goldenov, 1946), 5.Ag5 (Vaganian–K. Grigorian, 1971), 5.e4, o 5.a4 (Rubinstein–Spielmann, 1922), mentre que 5.Ag5 seria la continuació més freqüent.

## Vegeu també

* Llista d'obertures d'escacs
* Llista d'obertures d'escacs amb nom de persona

## Referències

* ↑ «Opening Report: 1.d4 Nf6 2.c4 e6 3.Nf3 c5 4.d5 b5 (1914 games)». Arxivat de l'original el 2019-09-04. [Consulta: 23 maig 2020].
* ↑ Kasparov, Gary; Raymond Keene. Batsford Chess Openings. B. T. Batsford, London, 1982. ISBN 0-7134-2114-2.

## Bibliografia

* Alterman, Boris. The Alterman Gambit Guide: Black Gambits 1. Quality Chess, 2011. ISBN 978-1906552541.
* Landa, Konstantin «A Simple and Effective Variation against the Terrible Blumenfeld?». New in Chess Yearbook, 84, 2007, pàg. 227-230.
* Przewoznik, Jan; Pein, Malcolm. The Blumenfeld Gambit. Pergamon Chess, 1991. ISBN 0-08-037132-9.

## Enllaços externs

* Blumenfeld Gambit - Yearbook Surveys - New In Chess Arxivat 2019-09-20 a Wayback Machine.
# Jade (desambiguació)

«Jade» té aquests significats:
* Jade, roca ornamental de color verd
* Jade (color), color saturat verd lleugerament blavós
* Jade (pel·lícula), dirigida per William Friedkin i protagonitzada per Linda Fiorentino, estrenada el 1995
* Toponímia:
** Porta de Jade, pas a l'oest de Dunhuang a la província de Gansu, a la República Popular de la Xina
** Jade (riu), riu d'Alemanya
** Jade (municipi), municipi riberenc del mateix riu d'Alemanya
** Badia del Jade, badia a la desembocadura del Jade al Mar del Nord
* Personatges:
** Jade (Mortal Kombat), personatge del videojoc Mortal Kombat
** Jade (cantant)
** Jade Raymond productora de videojocs
** Claude Jade (Dijon, 1948 - Boulogne-Billancourt, 2006), actriu francesa
** Emperador de Jade, governant del cel segons la mitologia xinesa
# Riu Iuriuzan

* No s'ha de confondre amb Iuriuzan.
El riu Iuriuzan - Юрюзань (rus) - és un riu de Rússia. Passa per la República de Baixkíria i l'óblast de Txeliàbinsk. És un afluent per l'esquerra del riu Ufà, a la conca del Volga.
Té un curs de 404 km i una conca de 7.240 km². Desemboca al pantà Pàvlovskoie, prop de Karaidel. Es glaça d'ençà la segona quinzena d'octubre a començaments de setembre fins a abril. El riu és navegable en els 16 darrers kilòmetres. Les principals viles a la vora del Iuriuzan són Iuriuzan i Ust-Katav.
# Egon Adler

Egon Adler (Großpösna, Saxònia, 18 de febrer de 1937 - Leipzig, Saxònia, 28 de gener de 2015) va ser un ciclista alemany que va córrer a cavall dels anys 50 i 60 del segle xx.
El 1960 va prendre part en els Jocs Olímpics de Roma, tot guanyant una medalla de plata en la contrarellotge per equips, junt a Gustav-Adolf Schur, Erich Hagen i Günter Lörke.

## Palmarès

* 1958
** Campió de la RDA de persecució per equips
** Vencedor d'una etapa de la Cursa de la Pau
* 1959
** Campió de la RDA de persecució per equips
** Vencedor de 2 etapes de la Cursa de la Pau
* 1960
** Medalla de plata als Jocs Olímpics de Roma en Contrarellotge per equips
** Vencedor de 2 etapes de la Cursa de la Pau

## Referències

* ↑ «Traueranzeigen aus Leipzig - trauer-anzeigen.de». [Consulta: 10 juny 2023]..
* ↑ «Olympedia – Egon Adler». [Consulta: 17 agost 2024].

## Enllaços externs

* Fitxa d'Egon Adler a sitiodeciclismo.net
# Takuya Kimura

Takuya Kimura (木村 拓哉, Kimura Takuya) (Tòquio, Japó, 13 de novembre de 1972), malanomenat Kimutaku, és un cantant i actor japonès. És membre del grup de música SMAP. Moltes de les sèries de televisió que ha protagonitzat han tingut bones crítiques i qualificacions. S'ha convertit en un dels actors més coneguts en tot el Japó i Àsia.

## Referències

* ↑ «Perfils dels membres de SMAP». Johnny's net. Arxivat de l'original el 2010-02-11. [Consulta: 17 febrer 2010]. (japonès)
# Estany solar

Una estany o bassa solar és una piscina d'aigua salada que actua com a captador d'energia tèrmica solar a gran escala mitjançant l'emmagatzematge de la calor integral per la generació d'energia tèrmica. Una bassa solar pot ser utilitzada per diverses aplicacions, com calefacció, Dessalinització, refrigeració, assecatge i generació d'energia solar.

## Descripció

Una bassa solar és senzillament una piscina d'aigua salada que recull i emmagatzema energia tèrmica solar. L'aigua salada naturalment forma un gradient de salinitat vertical també conegut com a "haloclina", on l'aigua de baixa salinitat flota a sobre de l'aigua de salinitat alta. Les capes de solucions de sal augmenten en concentració (i per tant densitat) amb profunditat. Sota una profunditat segura, la solució té una sal uniformement d'alta concentració.
Hi ha 3 capes distintes d'aigua en la bassa:
* La capa superior, el qual té un contingut baix en sal.
* Una capa aïllant intermèdia amb un gradient de sal, el qual estableix un gradient de densitat que impedeix un canvi de calor per convecció natural.
* La capa inferior, el qual té un contingut de sal alt.
Si l'aigua és relativament translúcida, i el fons de la bassa té un alt absorbiment òptic, llavors gairebé tota la radiació solar incident (llum solar) escalfa la capa inferior.

## Vegeu també

* Energia marina de diferències de temperatura
* Emmagatzematge d'energia tèrmica
* Salina

## Referències

* ↑ Steve. «Solar pond» (en anglès). Steve's Renewable Energy Musings (formerly webconx.com), 2000. Arxivat de l'original el 30 de juliol 2015. [Consulta: 22 octubre 2015].

## Enllaços externs

* The El Paso Solar Pond. University of Texas. .
* Bhuj Solar Pond in India. Teriin. .
* Israel's 150 KW Solar Pond, May–Jun 1980. .
* Research ponds and real world project at Pyramid Salt. Royal Melbourne Institute of Technology. .
# Obert

«Obert» té aquests significats:
* Informàtica
** Codi obert
* Matemàtiques
** Conjunt obert
** Obert (topologia), element d'una topologia.
* Lingüística
** Vocal oberta
** Accent obert
* Toponímia
** Obert, un poble de Nebraska.
* Videojocs
** Món obert, un tipus de videojoc.

## Vegeu també

* Tancat
* Sistema obert
# Granat d'itri d'alumini

El granat d'itri d'alumini (amb acrònim anglès YAG, Y₃Al₅O₁₂) és un material cristal·lí sintètic del grup del granat. És una fase cúbica d'òxid d'itri d'alumini, amb altres exemples YAlO ₃ (YAP) en forma hexagonal o ortorròmbica, semblant a la perovskita, i la monoclínica Y₄Al₂O$_9$ (YAM).
A causa de la seva àmplia transparència òptica, baixa tensió interna, alta duresa, resistència química i calor, YAG s'utilitza per a una varietat d'òptiques. La seva manca de birrefringència (a diferència del safir) el converteix en un material interessant per a sistemes làser d'alta energia/alta potència. Els nivells de dany del làser de YAG van oscil·lar entre 1,1 i 2,2 kJ/cm² (1064 nm, 10ns).
YAG, com el granat i el safir, no té cap ús com a mitjà làser quan és pur. Tanmateix, després de ser dopat amb un ió adequat, el YAG s'utilitza habitualment com a material hoste en diversos làsers d'estat sòlid. Els elements de terres rares com el neodimi i l'erbi es poden dopar a YAG com a ions làser actius, produint làsers Nd:YAG i Er:YAG, respectivament. El YAG dopat amb ceri (Ce:YAG) s'utilitza com a fòsfor en tubs de raigs catòdics i díodes emissors de llum blanca, i com a centelleador.

## Referències

* ↑ Gemological Institute of America, GIA Gem Reference Guide 1995, ISBN 0-87311-019-6
* ↑ «Yttrium Aluminium Garnet» (en anglès). Mindat. [Consulta: 18 setembre 2022].
* ↑ «YAlO 3; YAP (YAlO 3 ht) Crystal Structure» (en anglès). Springer Materials. [Consulta: 23 desembre 2019].
* ↑ «Y 4Al 2O 9; YAM (Y 4Al 2O 9 rt) Crystal Structure» (en anglès). Springer Materials. [Consulta: 28 gener 2020].
* ↑ Franta, Daniel; Mureșan, Mihai-George (en anglès) Optical Materials Express, 11, 12, 01-12-2021, pàg. 3930. Bibcode: 2021OMExp..11.3930F. DOI: 10.1364/OME.441088. ISSN: 2159-3930.
* ↑ «Custom YAG (Yttrium Aluminium Garnet, Yttrium Aluminium Oxide Y3Al5O12) optics» (en anglès). Knight Optical. [Consulta: 15 març 2022].
* ↑ Do, Binh T.; Smith, Arlee V. (en anglès) Applied Optics, 48, 18, 20-06-2009, pàg. 3509–3514. Bibcode: 2009ApOpt..48.3509D. DOI: 10.1364/AO.48.003509. ISSN: 0003-6935. PMID: 19543361.
* ↑ Kalisky, Yehoshua. «Hosts for Solid State Luminescent Systems». A: Rotman. Wide-Gap Luminescent Materials: Theory and Applications: Theory and Applications (en anglès). Springer Science & Business Media, 1997. ISBN 9780792398370.
# Contramesures d'infrarojos

Les contramesures d'infrarojos, també conegudes per les seves sigles en anglès IRCM (infrared countermeasures), són uns dispositius dissenyats per protegir una aeronau de míssils guiats per infrarojos (seguiment d'escalfor) confonent el sistema de guiatge dels míssils i, per tant, fent que falli el seu objectiu.

## Història

Els dispositius de contramesures d'infrarojos van ser desplegats per primera vegada durant la Guerra del Vietnam i han estat millorats a través dels anys per d'altres més lleugers, més portàtils i més fiables, però el principi bàsic de funcionament segueix sent el mateix.
Una de les darreres implementacions per part Departament de la Marina dels EUA són les contramesures per aeronaus de grans dimensions (DoN LAIRCM) de Northrop Grumman que ofereixen protecció contra amenaces d'infrarojos per a les plataformes CH-53E, 46e-CH i CH-53D del Cos de Marines dels Estats Units.

## Vegeu també

* Contramesura
* Bengala
* Signatura infraroja
* Contramesures electròniques
* Chaff

## Referències

* ↑ «Northrop Grumman to Provide Infrared Missile Warning Systems and Processors to the U.S. Navy for Heavy Lift Helicopter Fleets». Arxivat de l'original el 2010-07-22. [Consulta: 26 desembre 2011].
# Can Parera (Llagostera)

Can Parera de Llagostera és una masia tradicional amb estructura de tres crugies i parets portants de pedra morterada inclosa en l'Inventari del Patrimoni Arquitectònic de Catalunya. Coberta de teula a dues aigües. Inicialment el mas era de planta quadrada. La façana principal presenta una porta adovellada i finestres emmarcades amb carrues de granit de les Gavarres. Destaca la finestra central del primer pis, d'estil renaixentista amb trencaaigües i arrencaments esculpits del tipus floró. La finestra de les golfes és doble amb arcs semicirculars.

## Història

El mas respon al redreçament del camp català del s. XVI. Posteriorment fou ampliat amb una masoveria a la façana de llevant. El rellotge del sol conserva la data de 1515.

## Vegeu també

* Llista de monuments de Llagostera

## Referències

* 1 2 «Can Parera». Inventari del Patrimoni Arquitectònic de Catalunya. Generalitat de Catalunya. [Consulta: 9 setembre 2014].
# Grilex

Guillermo Esteban (Madrid, 1996), conegut com a Grilex, és un raper madrileny. Va compondre la seva primera cançó amb disset anys per alliberar-se d'una malaltia que patia el seu germà petit, i va fer rap convencional fins que el 2017 es va convertir al cristianisme, el que va suposar una evolució de la seva música. Entre els seus singles més coneguts hi ha Ephemeral. Va participar en el festival andorrà de música cristiana Canòlich Músic del 2021.

## Referències

* ↑ «Grilex usa "la fuerza" del rap para transmitir que "Dios es amor puro y duro"» (en castellà). [Consulta: 29 maig 2022].
* ↑ «Grilex: “El rap cristiano es una revolución”» (en castellà), 11-04-2021. [Consulta: 29 maig 2022].
* ↑ «Dudaba de Él, soportó la prueba y transformó su rap - Vatican News» (en castellà), 27-11-2019. [Consulta: 29 maig 2022].
* ↑ AltoAragón, Diario del. «Grilex: "Intento hablar de mis heridas y de Dios, siempre tratando de agradarlo"» (en castellà). [Consulta: 29 maig 2022].
* ↑ RTVA, Andorra Difusió. «El rap espiritual de Grilex omple l'auditori Claror | Andorra Difusió». [Consulta: 29 maig 2022].
# Rosa Colom Bernat

Rosa Maria Colom Bernat (Bunyola, 21 de gener de 1909 - Ginebra, 2 de juliol de 1987) fou una escriptora i política d'ERB vinculada amb les Illes Balears, França i Suïssa.

## Biografia

Filla d'Antoni Colom Creus i Maria Bernat Morey. Va néixer i es va criar a Bunyola; l'any 1929 es va casar amb el francès E. Pau Cabod Monard. D'idees progressistes, durant la República va formar part d'Esquerra Republicana Balear des d'on va reivindicar millores en la situació de les dones. A Bunyola va protagonitzar un dels mítings que se celebrà a començaments de 1936 favorable al Front Popular. El mateix any va participar en la celebració del Dia Internacional de la Dona Treballadora. Fou empresonada l'any 1937, però gràcies a la seva condició de ciutadana francesa, adquirida en haver-se casat amb Pau, fou alliberada i conduïda a un vaixell d'aquella nacionalitat que estava a la badia de Palma, i va desembarcar a Portvendres (França), on va viure l'ocupació nazi.
Després de la Segona Guerra Mundial va establir-se a Saint-Symphorien-sur-Coise (França), des d'on passà a Ginebra. Allà, Rosa va participar activament de les activitats culturals i literàries de l'entitat Casa Nostra, fundada el 1962 i que reunia els emigrants de parla catalana residents a Suïssa.
Narradora i poetessa va participar en diversos certàmens literaris. El 1975 li fou publicada la narració «Coses de ma terra»; però gairebé tota la seva obra resta inèdita.
Des de finals dels anys 60 tornà a Mallorca freqüentment on col·laborà en publicacions com «Cort».
Va morir a Ginebra el 2 de juliol de 1987.

## Referències

* ↑ «Bunyola dedica una plaça a Rosa Colom». Es Castellet, 10-09-2015 [Consulta: 17 febrer 2020].
* 1 2 3 4 5 6 «Rosa Colom Bernat». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).

## Bibliografia

* Ginard, David (2008). L'exili balear de 1939. Col.: Quaderns d'Història contemporània de les Illes Balears. Palma: Documenta Balear, 2008.
* Margais, Xavier (2004). La Guerra Civil a Bunyola. Amb la por al cos. Col.: La Guerra Civil a Mallorca, poble a poble. Palma: Documenta Balear.
* Peñarubia Marquès, Isabel (2008). Recuperem la memòria. Palma: Institut Balear de la Dona.
# Giorgio Ghezzi

Giorgio Ghezzi (11 de juliol de 1930 - 12 de desembre de 1990), conegut amb el sobrenom "Kamikaze", fou un futbolista italià de la dècada de 1950.
Fou 6 cops internacional amb la selecció italiana amb la qual participà en la Copa del Món de futbol de 1954. Pel que fa a clubs, defensà els colors de Rimini, Modena FC, Internazionale, on jugà set temporades, Genoa CFC i AC Milan, on reemplaça Lorenzo Buffon a la porteria.

## Palmarès
### Club
#### Inter

* Serie A: 1952-53, 1953-54

#### Milan

* Serie A: 1961-62
* Copa d'Europa de futbol: 1962-63

## Referències

* 1 2 3 «GHEZZI, Giorgio» (en italian). Treccani: Enciclopedia dello Sport (2002). [Consulta: 19 agost 2016].
* ↑ Profile (italià)
* ↑ «Il kamikaze Ghezzi e le notti di Cesenatico» (en italian). La Repubblica, 14-02-2014. [Consulta: 19 agost 2016].
* ↑ «CIAO GHEZZI, KAMIKAZE» (en italian). La Repubblica, 13-12-1990. [Consulta: 19 agost 2016].
* ↑ «Profile: Ghezzi» (en italian). Enciclopedia del Calcio. [Consulta: 19 agost 2016].
* ↑ «Giorgio Ghezzi» (en italian). Magliarossonera.it. [Consulta: 19 agost 2016].
* ↑ «A.C. Milan Hall of Fame: Giorgio Ghezzi». A.C. Milan. [Consulta: 12 maig 2017].
* ↑ «Nel 1959 viene deciso lo scambio tra i portieri Ghezzi e Buffon» (en italian). www.pianetagenoa1893.net, 10-09-2010. [Consulta: 30 octubre 2017].
# David Vázquez López

David Vázquez López (Cerdanyola del Vallès, 10 de febrer de 1979), és un ciclista català, especialitzat en el ciclisme de muntanya, concretament en el descens. El 2007 va aconseguir el Campionat d'Europa d'aquesta especialitat.

## Palmarès

* 1997
** 2n al Campionat del món júnior en Descens
** Campió d'Europa júnior en Descens
* 1998
** 2n a la Copa del món en Descens
* 2000
** 3r a la Copa del món en Descens
** Campió d'Espanya en Descens
* 2003
** Campió d'Espanya en Descens
* 2006
** Campió d'Espanya en Descens
* 2007
** Campió d'Europa en Descens
** Campió d'Espanya en Descens

## Referències

* ↑ «El Cerdanyolenc David Vázquez campió d'Europa de descens de bicicleta de muntanya». ccma.cat, 31-07-2007 [Consulta: 17 juliol 2017].

## Enllaços externs

* Fitxa a sitiodeciclismo.net
* Fitxa a cyclebase.nl